МУНИЦИПАЛЬНОЕ БЮДЖЕТНОЕ ОБЩЕОБРАЗОВАТЕЛЬНОЕ УЧРЕЖДЕНИЕ АТЯШЕВСКОГО МУНИЦИПАЛЬНОГО РАЙОНА РЕСПУБЛИКИ МОРДОВИЯ

«АТЯШЕВСКАЯ СРЕДНЯЯ ШКОЛА»

|  |  |  |
| --- | --- | --- |
| Рассмотрено:  на заседании ШМО  протокол №1 от 31.08.2023 г. | Согласовано:  зам.директора по УВР | Утверждаю:  Приказ № 59-0 от 31.08.2023 |

**Рабочая программа**

По родной литературе

для учащихся 7 класса

на 2023-2024 учебный год

Учитель: Писчаскина О.А.

Важодемань программась теезь «Эрзя – мокшонь литературань программат 5-11-це класснэнень» лангс нежедезь, конань сёрмадызь А.И.Брыжинский, А.М. Каторова, Е.И.Азыркина 2010 - це иестэ.

Уроктне ютавтовить тонавтнема книгантькоряс**: -** Тиринь литература: тонавтнемапеленть эрзянь школань 7-це класснэнь/ автортнэ Каторова А.М.; нолдазь Морд. кн. изд – со 2002-це иестэ. Книганть содержаниязо теезь аволь максозь программанть коряс., улить кой- кодат явовомат.

Те иестэнть программань коряс уроктне аламолгадсть вейке часто. Тонавтнема планось школасо теезь методикань рекомендациятнень коряс, конат кучозельть РМ Министерствасто тонавтома тевень коряс 2016 – 2017 тонавтнема иентень.

Максозь частнэде предметэнь коряс- **34 част**, таргонь перть максовить 1 част. Сынст эйстэ:

художественной текстэнь тонавтнемань туртов уроктнэ **- 26**

Кортамонь кастомань уроктнэ **- 4**

Аволь классо ловномань уроктнэ - 4

Ламо лия предметнэнь ютксто, конат тонавтневить школасо, неявикс тарка явови эрзя-мокшонь литературантень. Тиринь кельсэ явови сермадозь произведениятнень марто пакшатне теевить содавиксэкс васняяк (ушодксонь) начальной школасо, седе мейле художественной литературадо содамочитнень таштыть средней ды покш классо тонавтнемстэ. Литературась сехте пек лезды сыненст чарькодемс эрямонть, перть пельксэнь явлениятнень, домкалгавты превест-мелест, сыпалгавты кель-валост, кепеди кортамонь ды сермадомань келень культураст, келейгавты эстетической вановтост.

Литературань произведениятнень вельде тонавтницятне седее парсте кармить содамо эсь народонть оймензэ-иланзо, тевензэ-валонзо, седикелень эрямонзо-аштеманзо, коензэ-кирданзо, тиринь кельсэнть пингеде пингес пурнавозь превейчинть.

Сехте покш целесь, кона путови тиринь литературань уроктнень икелев, те – тонавтомс эйкакштнень тиринь келентень ды литературантень, сынст вельде чарькодемс эсь народонть эрямопингензэ.

Тиринь кельсэ сермадозь произведениятнень тонавтнемась лезды рузонь литературанть ды теке марто вейсэ лия искусствань видтнэнь, примеркс, театрань, художникень картинатнень, кинонть, седее домкасто чарькодеме ды содамо.

Тиринь литературась кеместэ сюлмави эрямонть марто, секскак полавтоматне, конат ютыть неень шкасто, кадыть тешкс сонзэ тонавтоманзо лангс. Неень шкане тиринь уроксо произведениятнень идейно-политической енксонть, кода ульнесь икеле, а нравственноенть ды эстетическоенть. Анализэнть теемстэ васняяк эряви мель явомс ломаненть потмоежонзо панжомантень. Евтамс, виде а виде эрямонть лангс писателенть вановтозо, кодамо художественно-выразительной средства вельде авторось панжи геройтнеь тевест-валост, ванномс кель-валонь сюпавчинть. Тень пингстэ эйкакштне аламонь-аламонь тонадыть арсеме, эсест мелест-превест евтамо, паро енкстнэнь ды асатыкстнэнь нееме.

**Программанть евтнема лувозо ды теевемазо**

Тиринь литературанть коряс программанть сермадомсто мельсэ кирдизь ды тевс нолдызь сеть паро енкстнэ, конат таштавсть сынст теемстэ ведьгеменде ламо иетнень перть. Тонавтнемс саезь сеть произведениятне, конат кандыть алкуксонь нравственной ды эстетической питне.

Весе класстнэнь туртов программась теезь истя: тонавтницятне аламонь-аламонь тонадовольть художественной произведениятнень смустест чарькодеме ды сыненст виде питнень путомо, кармаволть содамо теоретико-литературной чарькодематнень ды сынст вельде анализэнь теме, келейгавтовольть келень сюпавчист.

Программасонть покш мель явозь предметнэнь ютксо сюлмавкстнэнень. Тиринь литературанть тогавтнемстэ тонавтыцятнень свал эряви маштозь тевс нолдамс сеть материалтнэнь, конат келейгавтыть тонавтницятнень содамочист (народонть историясто саевкст, живописень, скульптурань, графикань, музыкань, омбо масторонь литературань произведеният).

Тиринь литературань коряс программатнень совавтозь эрзянь ды мокшонь устно-поэтической творчествань ламо евтамот, содавикс писательтнень произведенияст.

VII-це классо сон тонавтневи кода литературань ловнома. Эйкакштне ловныть ды тонавтнить художественной башка произведеният. Программсонть теде башка максовить теоретико-литературной чарькодемат, аволь классо ловноманть туртов произведеният ды педе пев арсезь се, кодат литературно-творческой важодемат эрявить топавтомс классо.

Ветеце-котоце класстнэсэ сехте покш задачась – невтемс, кода сюлмавить вейкест-вейкест марто: эрямось – литературань произведениясь – писателесь. Секскак тонавтневить чарькодемат, конат сюлмавозь произведениянть теевеманзо марто.

Сисемеце классонь программанть панжсызь эрзянь ды мокшонь моротне, мельгаст молить героической поэмат, конат сермадозь устной народной творчествань мотивтнень коряс. Нилеце пельксэсь лемдязь – «Минек писательтне икелень шкань эрямодонть» ды остатка пельксэсь – «Эрзянь ды мокшонь писательтне минек мастордонть». Эйзэнзэ совавтозь произведеният эрзятнень ды мокшотнень неень шкань эрямодост. Те классонть келейгавтозь теоретико-литературной чарькодематне, тонавтницятне теевить содавиксэкс стихосложениянь основатнень, сюжетэнть ды композициянть, эрямонь видечинть ды художественной арсевксэнть марто.

V – VII-це класстнэсэ таштави тонавтницятнень содамочист устно-поэтической творчествадонть, писательтнень произведениядост ды теоретико-литературной чарькодематнень коряс. Весе те сюпалгавты эйкакштнень вановтост ды эстетической культураст.

Кортамонь ды сермадомань кастомантень программась яви башка урокт. Эрьва классо арсезь литературань творческой жантратне, конатнень коряс тонавтницятне сермадыть роботат. Арсетяно, те канды покш лезэ эйкакштненень келень культурань кастома тевсэнть.

Тонавтомсто тевс нолдавить истят уроконь формат, кода традиционной урокт, истя жо, урокт - налксемат, урокт- пелпькстамот, произведениянь коряс теить артовкст.

Парсте тонавтомань кис улить : мокшэрзянь сёрмадейтнень ды поэттнэнь портретэст, произведенияст, журналт «Чилисема» . «Сятко» ды мокшэрзянь газетат.

**Эрявикс вешевкстнэ 7-це классонь тонавтницятнень**

**содамочист ды ёрокчист улемга**

* 7-це классонь тонавтницятненень тиринь литературанть тонавтнемстэ эряви содамс максозь произведениятнень содержанияст (ёвтнемс сюжетэнть, ёвтамс героензэ ды событиятнень), содамс книганть лемензэ ды сёрмадыцянзо, тонавтнемс наизусть максозь стихотворениятнень ды прозасто саевкстнэнь.
* Ловномсто сынь кармить **содамо:**

- **литературань чарькодематнень**: эпической, исторической, лирической моротне, героической поэмат, композициясь, стихосложениясь, кавто ды колмо стихотворениянь размертнэ, повестесь. Стихотворениянь композициясь, ритмась, рифмась, ёвтнемань, повестень, романонь композициясь. Сюжетэсь, сонзэ видэнзэ, эпической произведениянь композициясь, юморось, эрямонь видечись ды художественной арсевксэсь.; домкалгавтомс содамочист произведениясо изобразительно - **выразительной средстватнеде** (олицетворениясь, метафорась, эпитетэсь);

- **произведениянть теманзо, идеянзо, композициянзо.**

* Тонавтницятненень эряви:

- тонадомс парсте ловномо ды ёвтнеме максозь произведениянть содержаниянзо (киртязь, келейстэ, малав текстэнтень), превс саемс сеть картинатненеь , конатнень невти писателесь, явомс эпизодтнэнь, саевкстнэнь. конатне лездыть панжомс геройтнень тевест – валост, обуцяст, прянь ветямост,

- чарькодеме, кодамо зэмест художественной произведениясонть изобразительно – выразительной средстватнень;

- эсь мелень ёвтамо (отзыв) ловнозь произведениянть лангс кода кортазь, истя и сёрмадозь;

- муеме сюжетэнть пельксэнзэ эли элементэнзэ(экспозициянть, сюлмавоманть, действиянь касоманть, кульминациянть, действиянь прамонть, ды прядовоманть, толковамс сынст эрявиксчист максозь произведениясонть, максомс питне ды толковамс зэмест)

- содамс геройтнень ютксо сюлмавкстнэнь, маштомс карадо – каршо сынст

аравтомо тевест, пряст ветямонь, обуцяст лангс ванозь.

- максомо келейстэ тонавтыцянть кевкстеманзо лангс каршо вал;

- сёрмадомо изложеният, сочиненият максозь темань коряс- эсь мелень ёвтамо лия искусствань видтнэде - тевс нолдамо валкст ды лия эрявикс литература.

**Программанть лувозо**

УСТНОЙ НАРОДНОЙ ТВОРЧЕСТВАНЬ ПРОИЗВЕДЕНИЯТНЕ.  
ЭРЗЯНЬ ДЫ МОКШОНЬ РАСЬКЕНЬ МОРОТНЕ

Эпической моротнень жанрань коряс явомаст: исторической морот, балладной морот, мифологической морот**. 1 ч**

Исторической моротне: «Моро Пугачёвдо», «Вирь чиресэ», «Шаткинань паксясь».

**«Моро Пугачевдо».** Пугачёвонь эрямонзо коряс кортамось. Пугачевонь коряс рузонь кельсэ сёрмадозь книгатне.Те моросонть путозь кевкстематне.

**«Вирь чиресэ»** моросонть мокшотнень, эрзятнень ногаень полонс саемаст, полонс понгозь ломантнень эрямост- аштемаст, ёжомарямост.

**«Шаткинань паксясь»-** крепостной праванть , мокшотнень ды эрзятнень лангсо наргицятнень каршо тюремадо моро. Минек раськенть олячинзэ ды уцяскав эрямонтень кемеманть невтемась.

**Литературань теориясь**. Эпической мородо чарькодемась.

**Литературань творчествась.** «Мезе карминь содамо одонть эрзянь ды мокшонь раськенть ютазь пингеде?» теманть коряс сочинениянь сёрмадомась.

**Лирической морот:»Умарина», «Луга лангсо килейне», «Вай, иля пува, варма, вирь ланга», «Дирювонь Федя» (1част)**

Лирической моротнеде чарькодема. Сынст идейно- тематической сюпавчись.

Лирической моротнесэ эрямонь койтнеде, пертьпельксэнь мазычиде, вечкемадо ёвтнемась.

**«Умарина»** моронть идейно- тематической ёвтнема лувозо. Умаринась, кодаобраз- символ, конань вельде невтеви аванть кезэрень шкане стака эрямозо.

**«Луга лангсо килейне»** моросонть раськень оймесь ды эрямонтень певтеме вечкеманть невтемась. Килеень образось. Моронть кель-валонь сюпавчизэ**.**

**«Вай, иля пува, варма, вирь ланга» раськень моронть темазо.** Седикелень инязоронь армиясо солдатонть стакадояк стака служамонть невтемась.

**«Дирювонь Федя»** моросонть солдатонь моротнень темась. Моронть башка ёнксонзо.

**Литературань теориясь.** Лирической мородо чарькодема.

**Предметтнэнь ютксо сюлмавкстнэ.** Историясь. Эрзятнень ды мокшотнень эрямодост ногайской полононть шкасто историясто ёвтнематнень ловномась.

**«Масторава» эпосось (пурныцятне Г.Я.Меркушкин, В.В.Горбунов, А.Д Шуляев, А.М.Шаронов) (1 част)**

«Масторава» эпосось- минек раськень алкуксонь произведения. Эйсэнзэ кезэрень пингень раськенть чачомазо- касомазо, коензэ- иланзо теевемась.

Эпосонть сюжетэзэ, композициязо. Эпослнть кото пелькстнэ: Мастор чачомась, Уцяскань вешнемась, Тюштянь азорксчись, Од азоронь кочкамось, Масторонть ризнэмась, Вейсэндявомась.

**Литературань теориясь.** Эпосто чарькодема.

ГЕРОИЧЕСКОЙ ПОЭМАТНЕ

УСТНОЙ ПОЭЗИЯНЬ (ФОЛЬКЛОРОНЬ) ЛУВТНЕНЬ КОРЯС

Тонавтыцянть валозо героической поэматнеде, конат сёрмадозь эрзятнень ды мокшотнень устной творчествань поэзиянь лувтнень коряс.

**Яков Яковлевич Кулдуркаев**

**«Эрьмезь» , поэма ( 2 част)**

Я.Я.Кулдуркаев- эрзянь содавикс поэт- сказитель. Сонзэ эрямонь ды шкинемань кизэ. Поэтэнть васенце произведениянзо., конат лиснесть эрзянь ды мокшонь газетатнесэ ды журналтнэсэ.

«Эрьмезь» поэмась- ногаецтнэнь каршо эрзятнень ды мокшотнень тюремадо произведения.Поэманть сюжетэзэ ды героензэ. Эрьмезь богатыренть образось. Героенть тюремазо эсь раськенть уцясканзо кис.

**Литературань теориясь**. Композициядо чарькодема.

**Литературань творчествась.** Ютазь шканть коряс арсемась

**Максим Афанасьевич Бябин (Максим Бебан)**

**«Ушмань Байкась», поэма( 1 част)**

М.А.Бебанонь произведениянзо сюлмавомаст фольклоронть марто. Фольклоронть пельде сёрмадеенть свалшкань тонавтнемазо.»Ушмань Байкась» поэманть ёвтнема лувозо. Поэманть идейно- тематической смустезэ. Монголо- татартнэнь каршо тюремась.

**Литературань теориясь.** Стихосложениясь. Кавто слогонь стихень размертнэ.

**Предметнэнь ютксо сюлмавкстнэ.** Рузонь литературась. Историясь. Крестьянской войнатне, конатнень прявтсо ульнесть С.Разин ды Емельян Пугачёв.

**Аволь классо ловномась:**

Никул Эркай «Моро Ратордо»

В.К.Радаев «Умарина», «Пенза ды Сура»

Г.И.Пинясов «Тештень кече».

МИНЕК СЁРМАДЕЙТНЕ ИКЕЛЕНЬ ШКАНЬ ЭРЯМОДОНТЬ

**Тимофей Алексеевич Раптанов**

**«Татю» , повесть (2част)**

Т.А.Раптанов- эрзянь содавикс писатель – прозаик. Сонзэ эрямозо, шкинемазо ды минек литературантень покш путовксозо. «Татю» повестенть тарказо сёрмадеенть шкинемасо. Эрзятнень ды мокшотнень икелень шкань эрямост максозь событиятнень вельде невтемась.

Иван атянь образось. Сонзэ стака эрямонзо ды эрьва чинь тевензэ- валонзо эрьва ёндо невтемась..

Татюнь образось. Эрямонть лангс вановтонзо аламонь- аламонь полавтомась ютыця событиятнень коряс.

**Литературань теориясь.**Повестте чарькодемась.

**Литературань творчествась.** Сёрмадомс сочинения «Эрзя- мокшонь аванть потмоёжонь сехте виев ёнкстнэ» теманть коряс.

**Пётр Иванович Левчаев «Кавонст кудат», повесть (2 част)**

Тонавтыцянть валозо П.И.Левчаевде.

«Кавонст кудат» повестьсэнть эрзятнень ды мокшотнень 19 пингестэнть инязоронь Россиясо эрямост невтемась.Минек раськенть эрямонзо невтемстэ велень эрямонь койтнень панжомась.

**Предметнэнь ютксо сюлмавкстнэ.** Историясь. Раськенек эрямозо 19- пингенть прядовомсто- 20 пингенть ушодовомсто. Революциясь течинь сельмевановтсо.

ЭРЗЯНЬ ДЫ МОКШОНЬ СЁРМАДЕЙТНЕ

МИНЕК МАСТОРДОНТЬ

**Илья Прокофьевич Кишняков**

**«Самолётось понгсь пел потс», ёвтнема ( 1 част)**

Сёрмадеенть эрямонь ды шкинемань кизэ. Сонзэ Ине Отечественной войнасо авиациясо служамось. Невтезь событиятнень парсте содамось.

**«Самолётось понгсь пел потс» ёвтнеманть** драматической сюжетэзэ ды героензэ. Народонть ютксо кеме ялгаксчинть невтемась.Ёвтнеманть превс путомань покш лезэвчизэ.

**Литературань творчествась.** Сёрмадомс сообщения теманть коряс: «Ломаненть алкуксонь потмоёжозо панжови стакачитнень печтемстэ».

**Александр Константинович Мартынов**

**«Монь лемем – Россия», стихотворения(1 час)**

Ине Отечественной войнань темась А.К. Мартыновонь шкинемасо. Минек масторонь ломантнень героизмаст шнамось. Патриотизмань лувтне сонзэ шкинемасо.

«Монь лемем - Россия» стихотворениянть патриотической ёвтнема лувозо, Россиянь народтнэнь ютксо ялгаксчинть, фронтонть ды тылэнть вейкеть мелест невтемась.

**Литературань теориясь.**Стихотворениясо композициясь. Ритмась ды рифмась.

**Литературань творчествась.** Сёрмадомс сочинения «Монь мирэсь – масторось неень шкасто» теманть коряс.

**Василий Никанорович Радин**

**«Весе минь ломантяно», повесть (2 част)**

В.Н.Радинэнь эрямонь ды шкинемань кизэ.Ине отечественной войнасо улемазо. Войнань темась сёрмадеенть шкинемасо.

«Весе минь ломантяно» повестьсэнтьпрянь ветямонть вешнемась. Стака шкасто оймень ваньксчинть ванстомась. Лиянь кисэ седеень сэредстемань темась.

**Литературань теориясь.** Композициянь элементнэде чарькодемась.

**Литературань творчествась**. Долгось ды честесь. Кода монень чарькодевить неть валтнэ ды кодамо сынст смустест эрямосонть?

**Александр Сергеевич Щеглов**

**«Алкуксонь вечкема», повесть (2 част)**

А.С.Щеглов- содавикс эрзянь поэт, прозаик ды драматург, кона ламо вий путсь минек литературасонть военно- патриотической темас сёрмадозь повестень жанранть касомантень.

Николаев лейтенантонть, Вагинэнь, Шишовонь, Лида медсестранть ды Данилка цёрыненть образтнэ. Сынст вельде минек масторонть ломантнень мазычист. Родиненть вечкеманть вечкемась.

**Литературань теориясь.** Сюжеттэ чарькодемась. Сюжетэнь видтнэ.

**Литературань творчествась**. Сёрмадомс отзыв аволь классо ловнозь войнадо мельстуиця книганть коряс.

**Александр Степанович Малькин**

**«Каргтне тердить кудов», стихотворения (1 час)**

А. С.Малькин- содавикс мокшонь поэт- лирик.

Чачома ёнксонь ды тиринь масторонь вечкемадо «Каргтне ливтить кудов» стихотворениясонть.

**Литературань творчествась.** Сёрмадомс а покш стихотворения, совавтомс эйзэнзэ валтнэнь, конатнень максынзе тонавтыцясь.

**Юрий Фёдорович Кузнецов**

**«Гайгиця баягинеть»** (Эйкакшпорань картинат),**повесть( 2 част)**

Ю.Ф,Кузнецовонь эрямонь ды шкинемань кизэ. Сонзэ путовксозо минек литературасо лирической повестень касомантень.

«Гайгиця баягинеть» повестенть тарказо сонзэ сюпав шкинемасонть. Повстьсэнть лирической героенть талновтыця ледстнеманзо. Эйкакшпорадо, чачоиа – касома крайденть. Содавикс ломантнеде, роднядонзо- раськедензэ.

**Литературань теориясь**. Эпической произведениясо сложной композициядо чарькодема.

**Литературань творчествась.** Сёрмадомс а покш ледстнема эйкакшпорадонть.

**Предметтнэнь ютксо сюлмавкстнэ**. Рузонь литературасо эйкакшпингеде произведениятне.

**Афанасий Матвеевич Осипов (Артур Моро)**

**«Русь», стихотворения (1 час)**

А.М.Моро- содавикс поэт- лирик, конань башка стихотворениянзо кармастьулеме моркс. Ёжомарямонь невтемась, эрямос кемемась ды эрямонть вечкемась- сонзэ поэзиянть смустезэ.

«Русь» стихотворениянть лувонзо ванномась. Эйсэнзэ Россиянть мазычинзэ ды сонзэ сюпав ойме ломантнень гайгевтемась. Полавтоматне, конат теевсть Россиясо стихотворениянть сёрмадома шкадонть мейле.

**Литературань теориясь.** Колмо слогонь стихотворениянь размертнэ.

**Предметтнэнь ютксо сюлмавкстнэ.** Урокось ютавтови географиянь карта марто, эрявикс диапозитивень невтезь пертьпельксэнь мазычиде.

**Анатолий Прохорович Тяпаев**

**«Шабрат», повесть (2 част)**

А.П.Тяпаев- эйкакшонь содавикс сёрмадей, сон сёрмады эсь произведениянзо мокшонь кельсэ.«Шабрат» повестенть идейно- тематической лувозо. Сонзэ эйсэ кепедезь проблематне. Авторнть мелявтомазо ёмиця-каладыця велетнень коряс. Произведениянть героензэ. Сашоконь ды Машань образтнэ.

**Литературань теориясь**. Юмордо чарькодемась.

**Литературань творчествась.** «Пеедькшнемань тевтне эрямосон»- вишка сочинения.

**Пётр Уварович Гайни (Поздняев)**

**«Таня», поэма (1 част)**

Тонавтыцянть валозо Таня Бибина крановщицадонть. «Таня» поэманть ёвтнема лувозо ды сюжетэзэ. Событиятнень ды героинянть образонзо видестэ невтемась. Апак пеле прянь ветямось: Таня ванстась зярыя ломанень эрямот.

Литературань творчествась. Сёрмадомс Бибина Танянь подвигте.

**Серафим Емельянович Вечканов**

**«Концерт», стихотворения (1 час)**

С.Е.Вечканов- эрзянь содавикс поэт, ламо паро стихень сборникень автор. Сонзэ стихензэ темань келейчись. Ламот ститнень велень эрямодонть невтемантень алтамост. «Концерт»стихотворениясонть эсь чачома ёнксонть вечкеманть, сонзэ важодицятнень ды ёроковчинть гайтевтемась.

**Валентина Ивановна Мишанина**

**«Пингень ортат», повесть (2 част)**

В.И Мишанина- мокшонь кельсэ ёвтнемань ды повестень сёрмадыця. Эрзя- мокшонь веленть войнадо мейлень стака эрямонть невтемась»Пингень ортат» повестьсэнть. Прявт героинянть Татю тейтеренть образось.

**Литературань теориясь**. Эрямонь видечинть невтемась ды художественной арсевксэсь.

**Литературань творчествась.** Сёрмадомс сочинения «Мезе эряви, штобу улемс уцяскавокс?» теманть коряс.

**Предметтнэнь ютксо сюлмавкстнэ**. Рузонь литературась. Рузонь прозаиктне минек Родинадонть, сонзэ ломантнеде, сынст подвигдест. Тиринь келесь. Синонимтне, антонимтне, омонимтне, од валтнэ. Ловномс текст мокшонь кельсэ

**Аволь классо ловномась:**

А.С.Малькин «Ули Польшасо калмо», «Пушкинэнь кузнецезэ»

С.В.Кинякин «Сизезь алашань вайгель»

В.К.Радаев «Сурай»

Ф.К.Андрианов «Мера вины твоей»

П.И.Левчаев «Виресь увны»

П.К.Любаев «Кевень цёрыне»

И.М.Девин «Ашо кши»

**Наизусть тонавтнемс:**

П.И Гайни «Таня» поэмасонть саевкс ( тонавтыцянть мелензэ коряс)

А.К Мартынов «Монь лемем – Россия»

А.С.Малькин «Каргтне тердить кудов»

**Учебно- тематической планось 7 –це классо**

|  |  |  |  |  |  |
| --- | --- | --- | --- | --- | --- |
| №  п\п | Разделэнь лемтне | Максозь  частнэ | Сёрмадейтнень произведениятнень тонавтнемаст | Аволь классо ловнома | Келень  культурань  кастомась |
| 1 | УСТНОЙ НАРОДНОЙ ТВОРЧЕСТВАНЬ ПРОИЗВЕДЕНИЯТНЕ. ЭРЗЯНЬ ДЫ МОКШОНЬ РАСЬКЕНЬ МОРОТНЕ | 6 | 4 | 1 | 1 |
| 2 | ГЕРОИЧЕСКОЙ ПОЭМАТНЕ  УСТНОЙ ПОЭЗИЯНЬ (ФОЛЬКЛОРОНЬ) ЛУВТНЕНЬ КОРЯС | 7 | 5 | 1 | 1 |
| **3** | МИНЕК СЁРМАДЕЙТНЕ ИКЕЛЕНЬ ШКАНЬ ЭРЯМОДОНТЬ | 10 | 8 | 1 | 1 |
| 4 | ЭРЗЯНЬ ДЫ МОКШОНЬ СЁРМАДЕЙТНЕ  МИНЕК МАСТОРДОНТЬ | 11 | 9 | - | 1 |
|  | ЮТАЗЕНТЬ МЕЛЬС ЛЕДСТЯМОСЬ | 1 | - | 1 | - |
|  | весемезэ | 34 | 26 | 4 | 4 |

Календарно- тематической планось

тиринь литературань коряс 7- це классо

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **№**  **уро**  **ка** | **Разделэнь ды темань лемтне** | **Занятиятнень**  **видэст** | **Максозь**  **частнэ** | **Самостоя-**  **тельной важодемань видтнэ** | **Уро -**  **конь ютавто**  **ма чись** | **Уро-**  **кось уль**  **несь** |
| * ***Устной народной творчествань произведениятне*** (4ч+1ч) | | | | | | | |
| 1  1.1 | 1 | Эрзянь ды мокшонь раськень моротне  **Эпической моротне.** «Вирь чиресэ» морось **Исторической моротне.**  «Моротне Пугачевдо», «Шаткинань паксясь» моротнень темаст, композицияст  толковамо | | 1 |  |  |  |
| 1.2 | 2 | . **Лирической морот.** «Умарина», «Луга лангсо килейне» моротне. Темаст, композицияст. «Вай, иля пува, варма, вирь ланга», «Дирювань Федя» моротне. Темаст, композицияст. | толковамо | 1 |  |  |  |
| 1.3 | 3 | **А. к. л. Урок – концерт «Кезэрень шкась лекстясь моросо»** | урок-  концерт | 1 |  |  |  |
| 1.4 | 4 | **К/К Сермадомс сочинения. «Мезе карминь содамо одонть эрзянь ды мокшонь раськенть ютазь пингеде?** | кортамонь кастома | 1 | сочине -  ния |  |  |
| 1.5 | 5 | **«Масторава»** эпосось- минек раськень алкуксонь произведения. Сонзэ малавиксчизэ лия народтнэнь классической эпостнэнь марто, сюжетэзэ, композициязо. | толковамо | 1 |  |  |  |
| ***2. Героической поэмат устной поэзиянь мотивтнень коряс 5 част.*** | | | | | | | |
| 2.  2.1 | 6 | **Я. Я. Кулдуркаев. (2ч)**  Я.Я.Кулдыркаев. Эрямонь ды творчествань кизэ. Сонзэ васень произведениянзо. «Эрьмезь» поэмадонть вал. Прологось. 1-це пельксэнть содержаниянзо панжомась. | темань толковамось | 1 |  |  |  |
| 2.2 | 7 | **Я. Я. Кулдуркаев** «Эрьмезь» поэманть  кель-валонь сюпавчизэ. | темань толковамось | 1 |  |  |  |
| 2.3 | 8 | **М. А. Бябин (Бебан) (2ч)**  М. А. Бебан-мокшонь кельсэ сермадыця. «Ушмань Байка» поэмась. Содержаниянзо панжомась. | темань толковамось | 1 |  |  |  |
| 2.4 | 9 | **А.к.л. «Кезэрень шкадо, эрзянь раськеде»** теманть коряс. Н. Л. Иркаев. «Моро Ратордо» поэманть содержаниянзо ваномась | аволь классо ловнома | 1 |  |  |  |
| ***3. Минек сёрмадейтне икелень шкань эрямодонть 8 част*** | | | | | | | |
| 3  3.1 | 10 | **Т. А. Раптанов( 2ч)**  Т. А. Раптанов. Эрзянь содавикс писатель-прозаик. «Татю» повестенть содержаниянзо ваномась | темань толковамось | 1 |  |  |  |
| 3.2 | 11 | «Татю» повестенть коряс кемекстамонь урок. Т. Повестте чарькодема. | темань толковамось |  |  |  |  |
| 3.3 | 12 | **П.И. Левчаев (2ч)**  П.И.Левчаев-Мокшэрзянь писательтнень ютксто вейкесь. «Кавонст кудат» повестенть содержаниянзо ванномась. | темань толковамось | 2 |  |  |  |
| 3.4 | 13 | П.И.Левчаевень «Кавонст кудат» повестенть содержаниянзо ванномась. | темань толковамось |  |  |  |  |
| 3.5 | 14 | А.к.л. **Урок семинар «Аванть эрямозо икеле ды ней» (ИКТ-нь тевс нолдазь)** | Урок-семинар | 1 |  |  |  |
| ***4. Эрзянь ды мокшонь сёрмадейтне минек мастордонть*** | | | | | | | |
| 4  4.1 | 15 | **И. П. Кишняков (1ч)**  И.П.Кишняков-мокшонь кельсэ сермадыця. «Самолетось понгсь пель потс» ёвтнеманть содержаниянзо ванномась. | темань толковамось | 1 |  |  |  |
| 4.2 | 16 | **А. К. Мартынов (1ч)**  А.К. Мартынов-эрзянь содавикс сермадыця. «Монь лемем Россия» стихотворениясь | темань толковамось | 1 |  |  |  |
| 4.3 | 17 | **В.И. Радин (2ч)**  В.И. Радинэнь эрямонь ды шкинемань кизэ. Войнань темась писателенть шкинемасо. «Весе минь ломантяно» повестень содержаниянзо ванномась | темань толковамось | 1 |  |  |  |
| 4.4 | 18 | В.И. Радин «Весе минь ломантяно» повестень содержаниянзо ванномась. | темань толковамось | 1 |  |  |  |
| 4.5 | 19 | **К/К. Долгось ды честесь. Кода монень чарькодевить неть валтнэ ды кодамо сынст смустест эрямосонть? (эсь мелень евтамось)** |  |  | сочинения |  |  |
| 4.6 | 20 | **А.С. Щеглов (2ч)**  А.С. Щеглов-содавикс эрзянь поэт, прозаик, драматург. Эрямонь ды шкинемань кизэ. Сонзэ творчествасо войнань теманть тарказо. «Алкуксонь вечкема» повестесь. | темань толковамось | 1 |  |  |  |
| 4.7 | 21 | А.С. Щегловонь «Алкуксонь вечкема» повестенть содеожаниянзо ванномась. | темань толковамось |  |  |  |  |
| 4.8 | 22 | **А.С.Малькин** –мокшонь содавикс писатель. «Карготне тердить кудов» стих-сь. | темань толковамось | 1 |  |  |  |
| 4.9 | 23 | **А.к.л. «Сынст подвигест эрить минек седейсэ» теманть коряс А.С. Малькин «Ули Польшасо калмо», «Пушкинэнь кузнецезэ»** | аволь классо ловнома | 1 |  |  |  |
| 4.10 | 24 | **Ю.Ф. Кузнецов (2ч+1ч)**  Ф.Ю. Кузнецов. Мокшонь содавикс сермадыця. Эрямонь ды творчествань кизэ. «Гайгиця баягинеть» повестесь. (Эйкакшпорань картинат) | темань толковамось | 1 |  |  |  |
| 4.11 | 25 | «Гайгиця баягинеть» повестенть коряс кемекстамонь урок. | темань толковамось | 1 |  |  |  |
| 4.12 | 26 | **К/К Сермадомс а покш ледснема эйкакшпорадонть.** |  |  | сочинения |  |  |
| 4.13 | 27 | **А.П.Тяпаев -** эйкакшонь содавикс писатель. (2ч.) «Шабрат» повестенть содержаниянзо ваномась. | темань толковамось | 1 |  |  |  |
| 4.14 | 28 | А.П.Тяпаев «Шабрат» повестенть художественной юрозо. Т. Юмордо чарькодема. | темань толковамось | 1 |  |  |  |
| 4.15 | 29 | **П.У. Поздяев. (1ч+2ч)**  П.У.Поздяев (Гайни) «Таня» поэмась. | темань толковамось | 1 |  |  |  |
| 4.16 | 30 | **К/к** Сермадомс Танянь подвигте сочинения. **«Эрямс, штобу мельгат кадомс паро челькс»** | комбинированной | 1 | сочинения |  |  |
| 4.17 | 31 | **С.В. Вечканов** –мокшэрзянь содавикс поэт. «Концерт» стихотворениясь. | лекция | 1 |  |  |  |
| 4.18 | 32 | **В.И.Мишанина (2ч+1ч)**  В.И.Мишанина- евтнемань, повестень автор. «Пингень ортат» повестенть содержаниянзо ванномась. | темань толковамось | 1 |  |  |  |
| 4.19 | 33 | В.И. Мишанина «Эрясь-аштесь Куля баба» (Сыречинь ванстомадо кортнема» |  | 1 |  |  |  |
| 4.20 | 34 | **Иень перть ютазенть ледстямось.** | содамочинь кемекстамо | 1 |  |  |  |